Source: http://www.bihon.ro/fara-miza-pentru-csm-csu-oradea/1809862
Timestamp: 2018-08-22 07:08:30+00:00

Document:
Fără miză pentru CSM CSU Oradea - BIHON
Fără miză pentru CSM CSU Oradea
la	4. aprilie 2017 15:31	 Reactualizat la:	 4. aprilie 2017 15:33
Campioana României, CSM CSU Oradea are parte miercuri de un meci fără miză la Sibiu, în ultima etapă din sezonul regulat al Ligii Naţionale.
CSM a marcat peste 100 de puncte
Echipa noastră va termina pe locul 4 înaintea play-off-ului, indiferent de rezultatul partidei cu BC CSU Sibiu. Cu totul alta este situaţia în cazul formaţiei sibiene, care are şansa clasării pe locul secund, în cazul unei victorii în faţa orădenilor, dar numai dacă U BT Cluj-Napoca va dispune pe propriul teren de Steaua CSM.
„Noi nu facem niciun fel de calcule, nu vrem să favorizăm o echipă sau alta. Vom juca, la fel ca întotdeauna, la victorie, chiar dacă nu ne mai putem îmbunătăţi situaţia în clasament”, a declarat preşedintele CSM Oradea, Şerban Sere. Meciul BC CSU SIbiu – CSM CSU Oradea are loc miercuri, de la ora 19:45 şi nu va fi televizat.
CSM CSU Oradea îşi va cunoaşte în urma ultimei etape adversara din primul tur al play-off-ului, ocupanta locului 5, care va fi stabilită după meciul BCM U Piteşti – BC SCM Timişoara. Piteştenii pot trece în faţa Timişoarei doar în cazul unei victorii la 20 de puncte diferenţă. În caz contrar, BC SCM Timişoara va rămâne pe locul 5 şi va juca în sferturile de finală în compania echipei noastre.
Taguri: baschet masculin, BC CSU Sibiu, CSM CSU Oradea, liga nationala, play off, ultima etapa

References: CSM 
 CSM 
 CSM 

CSM 
 CSM 
 CSM 

CSM 
 CSM